Case ID: 1219240
Sentence 2: Müdafiəçi kassasiya şikayətini onunla əsaslandırmışdır ki, Bakı Apellyasiya Məhkəməsi işin hallarını, cəzanın ağırlığını, təqsirləndirilən şəxsin şəxsiyyətini, törətdiyi cinayəti etiraf etməsini, səmimi peşmançılıq göstərməsini, zərərçəkmişin müalicəsi üçün lazımi maddi yardım və müalicə xərcləri ödəməsini və sair yüngülləşdirici hallan nəzərə almadan Bakı şəhəri Sabunçu Rayon Məhkəməsinin x xxxxxxx 2019-cu il tarixli hökmünü qüvvədə saxlamaqla ədalətsiz qərar qəbul etmişdir Belə ki, törədilmiş cinayətin ictimai təhlükəlilik dərəcəsi qiymətləndirilərkən, məhkəmə konkret cinayət əməlinin törədilmə vəziyyətini tam, hər tərəfli, obyektiv araşdırmalı, bu zaman təqsirin forması, motiv, üsul, cinayətin törədilmə şəraiti və mərhələsi, ağır nəticəyə səbəb olması, cinayət törətmiş şəxsin cinayəti törətdikdən sonrakı davranışı, zərərçəkmişə olan münasibəti, köməyi, zərərli nəticələrin aradan qaldırılması istiqamətində operativ gördüyü tədbirlər, təqsirini etiraf etməsi, könüllü məlumat verməsi, cinayətin kateqoriyasına, ailə vəziyyətinə uyğun kompleks halda qiymətləndirməli idi. Məhkəmə cəza təyin edərkən cinayət törətmiş şəxsin ailədə, ictimaiyyətdə mövqeyi və baş vermiş hadisələrə real, ədalətli və humanist münasibətlərini də təhlil etməli, məhkumun barəsində yüngülləşdirici halları nəzərə almalıydı.